laion/Wikipedia-Exotic huggingface dataset:
אלכסנדר ולאסוב

אלכסנדר אנאטולייביץ' ולאסוב (ברוסית: Александр Анатольевич Власов; נולד ב-23 באפריל 1996) הוא רוכב אופני כביש רוסי בקבוצת בורה–הנסגרוהה. נולד בויבורג. ולאסוב הפך למקצוען בשנת 2018 עם הצטרפותו לקבוצת גזפרום רוס-ולו הרוסית מדרג הפרו קונטיננטל. באותה עונה רשם את ההישג הגדול שלו עד לאותה נקודה, כשניצח את ה"בייבי ג'ירו", מרוץ הג'ירו ד'איטליה עד גיל 23, לאחר שהקדים את ז'ואאו אלמיידה ב-43 שניות ואת רוברט סטאנרד ב-53 שניות. לאחר מכן התבלט גם במרוץ בוגרים, כשסיים שלישי בטור סיביו, 53 שניות מאיוואן סוסה המנצח. לאחר מכן התחרה ולאסוב בטור דה ל'אווניר, מרוץ הקטעים החשוב והיוקרתי ביותר לרוכבים עד גיל 23, וסיים רביעי כללי, 1:36 מהמנצח טאדיי פוגאצ'אר. באליפות העולם עד גיל 23, סיים ולאסוב במקום ה-15. ב-2019 פתח ולאסוב את העונה בספרד וסיים שמיני בוואלטה אה אנדלוסיה, 1:43 דקות מיאקוב פוגלסן המנצח. לאחר מכן סיים שמיני גם במרוץ Settimana Internazionale Coppi e Bartali, שם הפער שלו עמד על 37 שניות מהמנצח לוקאס המילטון. לאחר מכן התחרה בג'ירו די סיציליה, בקטע הרביעי והאחרון סיים חמישי, כשבדירוג הכללי סיים רביעי, 1:11 דקות מברנדון מקנולטי המנצח. ולאסוב המשיך להתחרות באיטליה וסיים עשירי בטור של האלפים, 4:27 דקות מהמנצח פאוול סיבאקוב. ולאסוב המשיך לבלוט במרוצי הקטעים, כשסיים שלישי בוואלטה אסטוריאס ושלישי בטור של סלובניה. הוא ניצח את אליפות רוסיה וסיים שביעי במקצה נגד השעון באליפות. בהמשך העונה השיג את הניצחון המקצועני הראשון בקריירה שלו כשניצח את הקטע השישי והאחרון בטור של אוסטריה, כשבדירוג הכללי סיים חמישי, 52 שניות מבן הרמנס המנצח. לקראת סוף העונה השיג עוד פודיום במרוץ קטעים, כשסיים שני בטור של אלמטי בקזחסטן, 26 שניות אחרי יורי נטרוב המנצח. ב-2020 הצטרף ולאסוב לקבוצת הוורלד טים אסטנה. הוא פתח את העונה בטור דה לה פרובנס וניצח את הקטע השני לאחר שהתקיף יותר מ-2 קילומטרים לסיום ותפס את ההובלה במרוץ. בקטע השלישי, שהסתיים באמצע העלייה למון ונטו, סיים ולאסוב רביעי, 1:28 דקות מנאירו קינטנה המנצח. ולאסוב סיים לצד בן קבוצתו אלכסיי לוצנקו ויו קארת'י שסיימו במקומות השני והשלישי בהתאמה, איבד את ההובלה לקינטנה וירד למקום השני הכללי, עליו שמר עד הסיום, 1:04 דקות מקינטנה. לאחר תום פגרת הקורונה חזר ולאסוב להתחרות ברוט ד'אוקסיטניה, גם שם הראה ולאסוב את הכישרון שלו כשסיים שלישי, 23 שניות מאיגן ברנל המנצח, כשהוא מקדים שמות כמו טיבו פינו, ריצ'י פורט, באוקה מולמה ועוד. לאחר מכן השיג את הניצחון את הניצחון השני שלו בעונה, ב"אתגר המון ונטו", מרוץ חד יומי שמסתיים בעלייה למון ונטו, לאחר שהקדים את ריצ'י פורט ב-18 שניות ואת גיום מרטן ב-59 שניות. לאחר מכן המשיך גם למקום רביעי בגראן פיימונטה, ששימש כחלק מהכנה שלו לקראת השתתפות שנייה במונומנט ג'ירו די לומברדיה. במהלך המרוץ התקיף ולאסוב בעלייה לצ'יביליו וחבר לג'ורג' בנט ובן קבוצתו יאקוב פוגלסן, בעלייה המכריעה והאחרונה לסן פרמו דלה בטליה, לא עמד בקצב של בנט ופוגלסן אך הצליח לסיים שלישי, 51 שניות מפולגסן המנצח. מדיה וקבצים בנושא אלכסנדר ולאסוב בוויקישיתוף אלכסנדר ולאסוב, ברשת החברתית אקס (טוויטר) אלכסנדר ולאסוב, באתר olympedia.org אלכסנדר ולאסוב, באתר Cycling Archives Astana poach Alexander Vlasov from Gazprom-RusVelo, cyclingnews.com
רנה של תורה

האם התכוונתם ל... רנה של תורה (ספר) – פירוש למגילת שיר השירים מאת נפתלי צבי יהודה ברלין, ראו נפתלי צבי יהודה ברלין#כתביו ישיבת רנה של תורה – ישיבה גבוהה חרדית ליטאית בכרמיאל רינה של תורה (רשת כוללים) – רשת כוללים שמרכזה במודיעין עילית
קוזמינקי

קוזמינקי (ברוסית: Кузьминки) היא נפה של המחוז הדרום-מזרחי של העיר הפדרלית מוסקבה, שברוסיה. שטח הנפה הוא 8.15 קמ"ר ואוכלוסייתו מונה 146,208 תושבים (2020). על שטח הראיון יש שתי תחנות מטרו: "קוזמינקי" (במרכז) ו"וולז'סקאיה "(בגבול עם ראיונים טקסטילשצ'יקי וליובלינו) ואחד הכבישים הראשיים של העיר – וולגוגרדסקי פרוספקט. התשתית בראיון מפותחת, כולל פארק-יער קוזמינסקי עם מקומות היסטוריים, תיאטרון הדרמה האזורי במוסקבה על שמו של אוסטרובסקי, קולנוע, אולם הקונצרטים "ויסוטה" ומתחם מזרקות ענק. פארק יער קוזמינסקי אחוזת קוזמינקי בריכות קוזמינסקי מקדש אייקון של אם האל בקוזמינקי תחנות המטרו קוזמינקי ווולז'סקאיה מדיה וקבצים בנושא קוזמינקי בוויקישיתוף אתר האינטרנט הרשמי של קוזמינקי (ברוסית) ערך זה הוא קצרמר בנושא מוסקבה. אתם מוזמנים לתרום לוויקיפדיה ולהרחיב אותו.
בניין הארט (פירושונים)

האם התכוונתם ל... ארצות הברית בניין המשרדים של הסנאט הארט – בניין משרדים של הסנאט של ארצות הברית, בקומפלקס הקפיטול בוושינגטון בירת ארצות הברית בניין הארט (קליפורניה) – אתר מורשת היסטורי בעיר מריסוויל במדינת קליפורניה שבארצות הברית בניין הארט (פנסילבניה) – אתר מורשת היסטורי בעיר ויליאמספורט במדינת פנסילבניה שבארצות הברית בית הארט
אום ריתוך

אום ריתוך הוא אום שניתן לרתך אותו לרכיב אחר באמצעות ריתוך נקודות. אומי הריתוך מיועדים לאפשר הרכבה של חלקים על מערכות גדולות ממדים. שימוש נפוץ באומים אלה מבוצע בתעשיית הרכב. אומים רבים מרותכים על פלטות המרכב של הרכב כדי חבר אליהן חלקים אחרים בעזרת ברגים. פתרון זה מונע את הצורך לביצוע התבריג ישירות על מרכב הרכב. לאומים אלה צילינדר הברגה ארוך עם בסיס עגול גדול כדי להקל על הריתוך. יש להם חיזוקים כדי למנוע מהאום להתפתל בזמן הריתוך בזרם גבוה. אלה דומים מאוד לאומי הבסיס העגולים, אך עם בסיס אחורי בצורת משטח. אומים אלה משמשים בתעלות, בצינורות או בזוגות חלקים. באומי בסיס, הלשוניות מיועדות לריתוך נקודתי על גבי חלקים עם בסיס שטוח. יש להם תוספת המאפשרת למקם אותו בקדח המיקום. אומים אלה דומים מאוד לאומים סטנדרטיים, אך יש להם בוס -שרוול. הבוסים מיועדים למנוע כניסת רסיסי ריתוך להברגה . אומי ריתוך מסייעים, המכונים גם אומי ריתוך גשר, מכילים אום צף בתוך המגן כדי לפצות על דיוק המיקום. המחזיק מרותך לחלק המעובד ומאפשר לאום להיות צפה. אומי קצה הצינור בגודל כך שיתאימו למידה של קוטר קצה צינורות בגודל סטנדרטי, וכך יוצרים צינור הברגה על ידי שימוש בצינור סטנדרטי, מהמלאי הרגיל. זוג אומים המורכבים על בסיס מיועדים לשימוש במקומות בהם יש צורך בקדחים עם הברגה אשר קרובים מאד.. אום ריתוך עם תושבת כפתור יחיד לריתוך על חומרים מדויקים וכבדים . הרוב המכריע של אומי הריתוך מיוצרים מפלדה דלת פחמן או פלדת אל-חלד (נירוסטה). כדי לאפשר את הריתוך בטכנולוגיות הקיימות. פעולות גימור כמו גלוון משמשות לציפוי אומי ריתוך מפלדה דלת פחמן, ומעניקות לפריט עמידות בפני קורוזיה, בעלויות נמוכות מהשימוש האלטרנטיבי באומי נירוסטה. מדיה וקבצים בנושא אום ריתוך בוויקישיתוף McMaster-Carr, p. 3151. McMaster-Carr, p. 3152. "Twin Piloted Nuts". www.buckeyefasteners.com (באנגלית אמריקאית). נבדק ב-2018-10-03. "Single Tab - Single Projection". www.buckeyefasteners.com. נבדק ב-2019-07-17. Content in this edit is translated from the existing Wikipedia article at en:weld nuts; see its history for attribution. McMaster-Carr catalog (114th ed.), McMaster-Carr. Buckeye Fasteners catalog (2018 ed.), Buckeye Fasteners Company.
הסן (פירושונים)

האם התכוונתם ל... הסן – אחת מ-16 המדינות המרכיבות את גרמניה פרובינציית הסן – מחוז של המדינה החופשית פרוסיה, שפוצל על ידי הנאצים בשנת 1944 מפרובינציית הסן-נסאו פרובינציית הסן-נסאו – מחוז של ממלכת פרוסיה, ולאחר מכן של המדינה החופשית פרוסיה רוזנות הסן – מדינה באימפריה הרומית הקדושה רוזנות הסן-דרמשטאדט – מדינה באימפריה הרומית הקדושה, שהתפצלה מרוזנות הסן בשנת 1567 רוזנות הסן-הומבורג – מדינה באימפריה הרומית הקדושה, שהתפצלה מרוזנות הסן-דרמשטאדט בשנת 1622, והתקיימה עד לשנת 1866 רוזנות הסן-מרבורג – מדינה באימפריה הרומית הקדושה, שהתפצלה מרוזנות הסן בשנת 1567 רוזנות הסן-קאסל – מדינה באימפריה הרומית הקדושה שהתפצלה מרוזנות הסן בשנת 1567 מגי האסן – פוליטיקאית אמריקאית חברת המפלגה הדמוקרטית סן – נהר עיקרי בצפון צרפת הסה (פירושונים)
ננאד סבטקוביץ'

ננאד סבטקוביץ' (בסרבית: Ненад Цветковић; נולד ב-6 בינואר 1996) הוא כדורגלן סרבי המשחק בעמדת הבלם בראפיד וינה. סבטקוביץ' התחיל את הקריירה שלו במחלקת הנוער של הכוכב האדום בלגרד. בקיץ 2014 הושאל לראקוביצה, בה שיחק בחצי הראשון של העונה, ואת חציה השני של העונה העביר ברדניצ'קי בלגרד. בקיץ 2015 חזר לכוכב האדום, אך בינואר 2016 חתם בזמון. בעונתו הראשונה בקבוצה היה שותף לעליה של המועדון לליגת העל הסרבית. בקיץ 2019 חתם בווז'דובאץ. ב-27 ביולי 2020 חתם במ.ס. אשדוד מליגת העל. ב-16 ביוני 2023 חתם בראפיד וינה האוסטרית. ננאד סבטקוביץ', ברשת החברתית אינסטגרם ננאד סבטקוביץ', באתר ההתאחדות לכדורגל בישראל ננאד סבטקוביץ', באתר Transfermarkt ננאד סבטקוביץ', באתר Soccerway ננאד סבטקוביץ', באתר WorldFootball.net ננאד סבטקוביץ', באתר FootballDatabase.eu עמית קרקו, ‏אשדוד רכשה את סבטקוביץ', פאהד באיו חתם, באתר ONE‏, 27 ביולי 2020 איציק כלפי, ‏רשמית: הבלם ננאד סבטקוביץ' חתם בראפיד וינה, באתר ONE‏, 16 ביוני 2023
Screaming Life

Screaming Life הוא מיני אלבום הבכורה של להקת הגראנג' האמריקאית סאונדגארדן, שיצא באוקטובר 1987 בחברת סאב פופ. מיני-אלבום זה שולב לאחר מכן במיני אלבום הבא "Fopp" שיצא שנה לאחר מכן, באלבום אוסף שנקרא "Screaming Life/Fopp" ויצא ב-1990. מתופף הלהקה מאט קמרון תיאר את הסאונד במיני-אלבום זה כ"לא מעובד". הסינגל שיצא מאלבום זה "Hunted Down" (הסינגל הראשון שהלהקה שחררה אי פעם) שהוא גם השיר הראשון באלבום, מייצג את הסאונד של תחילת עידן הגראנג' של סיאטל - עם צלילי גיטרות "מלוכלכות", אווירה אפלה ודיכאונית, ומילים המתייחסות לכליאה ובריחה מהחיים. ב"Nothing to Say" ישנו כיוון דרופ די שבולט, שהפך להיות לאחר מכן סימן ההיכר של סאונד הלהקה באלבומים הבאים. גיטריסט הלהקה קים ת'איל טען שהוא למד את כיוון זה מבאז אוסבורן מהמלווינס, שהושפע בעצמו בלאק סבאת'. גרסאות מוקדמות של "Tears to Forget" הופיעו בהקלטות דמו של הלהקה מ-1985, ובאלבום האוסף "Deep Six" מ-1986 (שאיגד בתוכו מספר שירים מלהקות גראנג' שונות בתחילת עידן הגראנג' בסיאטל). גרסה זו הוקלטה עם המתופף סקוט סאנדקוויסט, אבל הגרסה ב"Screaming Life" הוקלטה עם קמרון. מילות השירים נכתבו על ידי כריס קורנל, המוזיקה לשירים הולחנה על ידי קים ת'איל, למעט היכן שמצוין אחרת. מאט קמרון - תופים כריס קורנל - שירה קים ת'איל - גיטרות הירו ימאמוטו - בס ג'ק אנדינו - הפקה, עיבוד סאונדגארדן - הפקה צ'ארלס פיטרסון - צילומים סוזן סילבר - ניהול אמנים מידע על האלבום Screaming Life באתר MusicBrainz האלבום Screaming Life באתר Discogs
אבן הירח (מיני-סדרה, 1959)

אבן הירח (באנגלית: The Moonstone) היא מיני-סדרה בריטית משנת 1959, עיבוד לרומן "אבן הירח" מאת וילקי קולינס שיצא לאור בשנת 1868. את הסדרה הפיקה רשת ה-BBC והיא כללה שבעה פרקים ששודרו ב-1959. "אבן הירח", במסד הנתונים הקולנועיים IMDb (באנגלית) "The Moonstone Episode 6 (1959)". BFI (באנגלית). ערך זה הוא קצרמר בנושא טלוויזיה. אתם מוזמנים לתרום לוויקיפדיה ולהרחיב אותו.
קירק פני

קירק סמואל פני (באנגלית: Kirk Samuel Penney; נולד ב-23 בנובמבר 1980) הוא כדורסלן עבר ניו זילנדי. בעונת 1999/00 שיחק פני באוניברסיטת ויסקונסין–מדיסון האמריקאית, איתה הגיע לפיינל פור המכללות, ובנוסף הספיק לשחק במדי נבחרת ניו זילנד באולימפיאדת סידני. הוא המשיך את לימודיו במכללה וזכה לשחק בקבוצה גם בעונות 2000/01, 2001/02 וב-2002/03. בהמשך העונה הוזמן לשחק במדי נבחרת ניו זילנד באליפות העולם שנערכה בשנת 2001 באינדיאנפוליס, ארצות הברית והגיע עם נבחרתו למקום הרביעי. בעונת 2002/03 הגיע עם ויסקונסין לשמינית גמר אליפות המכללות, והציג ממוצעים של 16.2 נקודות למשחק 6 ריבאונדים ו-3 אסיסטים למשחק. בעונת 2003/04 חתם במיאמי היט בה שיחק 2 משחקים לפני שנחתך מהסגל. בכך הפך פני לניו זילנדי השני בתולדות ה־NBA (אחרי שון מרקס). לאחר מכן עבר לשחק בספרד בקבוצת גראן קנריה, שבה חתם לעונה אחת, עונת 2003/04, והציג ממוצעים של 10.2 נקודות למשחק ו-2 ריבאונדים למשחק. למרות העונה הבינונית שהציג בספרד הוזמן פני לשחק במדי נבחרת ניו זילנד באליפות העולם שנערכה באתונה באותה השנה. פני שיחק בליגת ה-NBDL האמריקאית עם קבוצת אשוויל בעונת 2004/05 וזכה איתה באליפות. בעקבות הצלחתו, הוא חתם בליגת ה-NBA בקבוצת הלוס אנג'לס קליפרס, שבה השתתף ב-4 משחקים והציג ממוצעים בינוניים. בעונת 2005/06 חתם פני בקבוצת מכבי תל אביב הישראלית, במטרה לעזור לה לזכות בגביע היורוליג בפעם השלישית ברציפות, אך הוא זכה לדקות משחק מועטות גם במסגרת ליגת העל וגם במסגרת שלבי היורוליג, שבהם התבסס פני כמחליף שנכנס למספר דקות כדי לקלוע שלשות שיעזרו להגדיל את היתרון לטובת קבוצתו. הוא הגיע עם מכבי לגמר היורוליג שם הפסידו לצסק"א מוסקבה. לאחר סיום עונת 2005/06 עזב פני את מכבי תל אביב וחתם בז'לגיריס קובנה מליטא. באמצע עונת 2006/07, לאחר שז'לגיריס הודחה מהיורוליג שוחרר מהקבוצה וחתם באלבה ברלין עד לסיום העונה. החל מעונת 2007/08 הוא שיחק בליגה האוסטרלית המקצוענית במדי ניו זילנד ברייקרס. ב-2009–2010 שיחק בליגת הפיתוח של ה-NBA עם ממוצעים של למעלה מ-20 נק'. באליפות העולם בכדורסל 2010 קלע ב-31 דק' 24 נקודות, קלע 2 ריבאונדים ומסר 2 אסיסטים. פני הוא אחיו של רוד פני, שחקן רוגבי מקצעוני. יש לו בת בשם אוליביה. מדיה וקבצים בנושא קירק פני בוויקישיתוף פרופיל, באתר Basketball-Reference פרופיל, באתר Sports-Reference פרופיל אולימפי, באתר olympedia.org פרופיל, באתר eurobasket פרופיל, באתר פיב"א פרופיל, באתר היורוליג פרופיל, באתר ליגת העל הספרדית בכדורסל (בספרדית) גלריית התמונות של קירק פני מאתר "צהבת" עמוד השחקן של קירק פני
אהבה למרחקים ארוכים (פירושונים)

האם התכוונתם ל... אהבה למרחקים ארוכים (ספר) – ספר של ניקולס ספארקס אהבה למרחקים ארוכים – סרט דרמה רומנטית אמריקאי משנת 2015 אהבה למרחקים ארוכים (אלבום) – אלבום של גלי עטרי
דרגון קווסט 11

Dragon Quest XI: Echoes of an Elusive Age (בתרגום חופשי לעברית: משימת הדרקון 11: הדים של עידן חמקמק) הוא משחק תפקידים ממוחשב שפותח והוצא לאור על ידי Square Enix. המשחק הוא חלק מהסדרה ארוכת הטווח Dragon Quest. המשחק יצא לאור ביפן לנינטנדו 3DS ולפלייסטיישן 4 ביולי 2017, וברחבי העולם לפלייסטיישן 4 ול־Microsoft Windows בספטמבר 2018. בספטמבר 2019 יצא גרסה משופרת של המשחק, שנקרא Dragon Quest XI S הגרסה הסופית, לנינטנדו סוויץ'. הגרסה המשופרת אמורה לצאת לאור לפלייסטיישן 4, Microsoft Windows ול־Xbox One בדצמבר 2020. דרגון קווסט 11 הוא אחד המשחקים הראשונים שהוכרזו לקונסולת משחקי הווידאו נינטנדו סוויץ'. במקור המשחק תוכנן להיות משחק עולם פתוח, אך הרעיון ירד מכיוון שזה לא התאים לסיפור שהיוצרים רצו לספר. כדי להעלות את המודעות של מותג "דרגון קווסט" בעולם המערבי, נכללו בנוסף תמיכה ב־Microsoft Windows ופיצ'רים כגון דיאלוג קולי באנגלית ותמיכה ברזולוציית ה־4K. יותר מאוחר נוספו אלמנטים נוספים כגון עלילה מורחבת ואפשרות להאזין לגרסה התזמורתית של פתיח המשחק. אף על פי שהרבה ביקורות החשיבו את המשחק הזה בתור הטוב ביותר בסדרה, ואף אפילו בתור משחק התפקידים הממוחשב היפני הטוב ביותר בזמנו, אחרים ביקרו אותו כיותר מדי מסורתי ובעל עיצוב מיושן. בדצמבר 2019 נמכרו יותר מ־5.5 מיליון עותקים והיו למשחק את מכירות ההשקה הכי גבוהות בצפון אמריקה מכל משחקי "דרגון קווסט" אי פעם. בנוסף הדמות הראשית של המשחק מופיעה בתור דמות זמינה למשחק במשחק הלחימה Super Smash Bros. Ultimate. בנובמבר 2017 צוין שהמשחק נמכר ב-4 מיליון עותקים, כשלפחות 3 מיליון עותקים נמכרו ביפן. בדצמבר 2019 צוין שהמשחק נמכר ביותר מ-5.5 מיליון עותקים. אתר האינטרנט הרשמי של דרגון קווסט 11 (ביפנית) אתר האינטרנט הרשמי של דרגון קווסט 11 (באנגלית) אתר האינטרנט הרשמי של דרגון קווסט 11 (באנגלית) אתר האינטרנט הרשמי של דרגון קווסט 11 (בצרפתית) אתר האינטרנט הרשמי של דרגון קווסט 11 (באיטלקית) אתר האינטרנט הרשמי של דרגון קווסט 11 (בגרמנית) אתר האינטרנט הרשמי של דרגון קווסט 11 (בספרדית) "דרגון קווסט 11", במסד הנתונים הקולנועיים IMDb (באנגלית) דרגון קווסט 11, באתר PCGamingWiki (באנגלית) Dragon Quest XI ביקורת: מסע בלתי נשכח, 22 בספטמבר 2018 Dragon Quest XI Breaks 4 Million Copies Worldwide, But Japan Still Counts for at Least 75% of Sales, November 7, 2018 Dragon Quest XI: Echoes of an Elusive Age Sales Reach 5.5 Million, December 19, 2019
Fopp

Fopp הוא המיני אלבום השני של להקת הגראנג' האמריקאית סאונדגארדן, שיצא באוגוסט 1988 בחברת התקליטים סאב פופ. מיני-אלבום זה שולב במיני אלבום הקודם "Screaming Life" שיצא שנה לפני כן, באלבום אוסף שנקרא "Screaming Life/Fopp" שיצא ב-1990. המיני-אלבום כולל שיר אחד מקורי של סאונדגארדן, רמיקס לשיר, ושני שירי קאבר. מאט קמרון - תופים כריס קורנל - שירה קים ת'איל - גיטרות הירו ימאמוטו - בס דרו קאנולט - עיבודים סטיב פיסק - הפקה סוזן סילבר - ניהול אמנים מידע על האלבום Fopp באתר MusicBrainz האלבום Fopp באתר Discogs
אופנוח

אופנוח (באנגלית: Recumbent bicycle) הוא סוג של אופניים שהרוכב עליהם נמצא בתנוחת ישיבה שעונה לאחור, ובדרך כלל הרגליים מלפנים. מהירות האופנוח גדולה מאוד בגלל התנגדות נמוכה לאוויר ודחיפה יעילה יותר של הרגליים כאשר הגב נתמך במשענת. זו הסיבה ששיאי המהירות העולמיים מושגים באמצעות אופנוח מכוסה בכיסוי אווירודינמי. כיום שיא המהירות לרכיבה במישור הוא כ-130 קמ"ש באופנוח, וכ-73 קמ"ש באופניים רגילים[דרוש מקור]. ב-1937 זכה בתחרות איגוד האופניים הצרפתי רוכב אופנוח. הזכייה הביאה לאיסור על רוכבי אופנוחים להשתתף בתחרויות אופניים, מה שגרם לעצירה בהתפתחות הענף. ישנם דגמים שונים אולם רוב הדגמים מיועדים לרכיבת כביש. מספר הגלגלים משתנה, בדרך כלל בין שניים לשלושה, בדגמים השונים וכן תנוחת הישיבה שונה. הגלגל או זוג הגלגלים האחורי נמצא מאחורי גבו של הרוכב והגלגל או זוג הגלגלים הקדמי נמצא מתחת או לפני מערכת הדוושות (בדגמים קצרים) או אחריהן (בדגמים ארוכים יותר). ההיגוי מתבצע או בעזרת כידון הניצב לפני הרוכב, או מערכת היגוי מתחת למושב. קוטר גלגלי האופנוח לרוב קטן מקוטר גלגלי אופניים רגילים. נוחות: העדר לחץ על הגב התחתון, הידיים הצוואר והמפשעה. מהירות: התנגדות נמוכה לאוויר בגלל גובה הרוכב על האופניים (במיוחד בדגמים בהם הרוכב כמעט שוכב על הגב). יציבות: בניגוד לאופניים רגילים, אין סכנת התהפכות בעת בלימה באמצעות הבלם הקדמי, מכוון שמרכז הכובד נמוך מאוד. הנפילה הצידה הטבעית להם יותר, היא בטוחה יותר. בטיחות: במקרה של תאונה הרגליים נמצאות מלפנים ולא הראש. עקב הנוחות והעדיפות האווירודינמית ניתן לרכב מרחקים ארוכים במיוחד קושי בשמירה על שיווי משקל במהירות איטית. הדבר גורם לתחילת נסיעה קשה יותר וקושי בתמרון ברכיבה איטית. צורת הרכיבה השונה מצריכה תקופת הסתגלות. שדה הראייה קטן יותר עקב הישיבה הנמוכה אורכם הגדול יותר של האופניים. קושי מסוים בתחזוקה (מכלולים לא סטנדרטיים) לא ניתן לרכב עם תיק גב (פתרונות אחרים קיימים) אופני טנדם אופני יד מדיה וקבצים בנושא אופנוח בוויקישיתוף כתבה על אופנוח באתר Harim אתר recumbents.com (באנגלית)
דרום אורחובו-בוריסובו

נפת דרום אוֹרֵחוֹבוֹ-בּוֹרִיסוֹבוֹ (ברוסית: район Орехово-Борисово Южное) היא נפה במחוז הדרומי של העיר הפדרלית מוסקבה שברוסיה. שטחה 6.9426 קמ"ר ואוכלוסייתה מונה 147,835 תושבים (2020). פרק זה לוקה בחסר. אנא תרמו לוויקיפדיה והשלימו אותו. ייתכן שתמצאו פירוט בדף השיחה. בשנת 1960 נכלל שטחה של הנפה בעיר מוסקבה; תחילה בנפת פרולטרסקי, ומאז 1969 – בקרסנוגווארדייסקי. בשנות השבעים היה זה חלק מאזור הדיור ההמוני אורחובו-בוריסובו (רו'). רק בית העלמין אורחובו שרד מהכפר אורחובו. שמות הראיונים צפון אורוחובו-בוריסובו ודרום אורחובו-בוריסובו ותחנת המטרו אורחובו מזכירים את שם הכפר. ארגון הפשע אורחובסקאיה ביסס את שמו על שכונת המגורים אורוחובו-בוריסובו (רו') שעל שטחו ממוקמת נפת דרום אורחובו-בוריסובו. מרכז קניות ובידור דומודיאדובסקי קפלת המקדש של אייקון אם האל תחנות מטרו דומודדובסאיה וזיאבליקובו פארק האוטובוסים ה-16 (חברת תחבורה) קניון Vegas קשירסקויה שוסה נמצא קרוב לראיון דרום אורחובו-בוריסובו מדיה וקבצים בנושא דרום אורחובו-בוריסובו בוויקישיתוף אתר האינטרנט הרשמי של דרום אורחובו-בוריסובו (ברוסית) ערך זה הוא קצרמר בנושא מוסקבה. אתם מוזמנים לתרום לוויקיפדיה ולהרחיב אותו.
אייבר

אֵייבַּר (בבסקית: Eibar; בספרדית: Éibar) היא עיר במחוז גיפוזקואה שבחבל הבסקים, ספרד. באייבר 27,138 תושבים נכון ל-2018. העיר נוסדה על ידי אלפונסו האחד עשר, מלך קסטיליה בשנת 1346 וקיבלה ממנו את השם וילאנובה דה סן אנדרוס דה היבר. לאייבר, כמו לשאר היישובים בעמק, הייתה תעשייה המבוססת על ייצור ברזל ונשק. בשנת 1794, העיר הותקפה על ידי הצרפתים שהרסו את העיר. במאה ה-19, תנועת העבודה והסוציאליזם התחזקה במיוחד באייבר. בשנת 1931, אייבר הייתה העיר הראשונה בספרד שהכריזה על הרפובליקה הספרדית השנייה כהוקרה, קיבלה את הכיוני "עיר מופתית". בשנות מלחמת האזרחים בספרד, נהרסה אייבר כמעט לחלוטין. הבנייה המחודשת הביאה את העיר לכדי פיתוח תעשייתי חשוב ועלייה דמוגרפית, שכן אייבר הגיע לכמעט 40,000 תושבים בתוך שנים ספורות. בשל חוסר המקום ביחס לגידול בדמוגרפיה, מספר מפעלים גדולים עזבו את העיר והמשבר התעשייתי בשנות ה-80 גרם לחלק ניכר מאוכלוסיית העיר לעזוב. אייבר היא ביתה של מועדון הכדורגל אייבר (סוסיאדד דפורטיבה אייבר) אשר משחק בלה ליגה, הליגה הבכירה בספרד מאז 2014. הקבוצה משחקת באצטדיון העירוני איפורואה ובו 7,083 מקומות ישיבה. קבוצת הנשים בכדורגל של העיר משחקת גם היא בליגה הבכירה (Primera División) החל מעונת 2019/2020. מאז שנת 2009 העיר מארחת סיום שלב שנתי בטור של חבל הבסקים, לרוב לאחר שהרוכבים רכבו באלטו דה ארייט. מדיה וקבצים בנושא אייבר בוויקישיתוף אתר האינטרנט הרשמי של אייבר אייבר, באתר אנציקלופדיה בריטניקה (באנגלית) Historia de Eibar — Patrimonio Cultural de Eibar - Egoibarra.eus, egoibarra.eus (בספרדית)
נובוגירייבו

נובוגירייבו (ברוסית: Новогиреево) הוא ראיון של המחוז המזרחי של העיר הפדרלית מוסקבה, שברוסיה. שטח המחוז הוא 4.4529 קמ"ר ואוכלוסייתו מונה 98,634 תושבים (2020). הכפר גירייבו וההתנחלות נובוגירייבו הפכו לחלק מהעיר מוסקבה בשנת 1960 והחלו לאבד במהירות את חזותם הכפרית לשעבר. היישוב והכפר נהרסו בשנים 1965–1970, במקומו נבנה אזור מגורים מודרני, שירש את השם "נובוגירייבו" ורשת הרחובות שהוקמו על ידי שדרות נובוגירייבו. טריטוריה זו הייתה חלק מראיון קלינינסקי במוסקבה (1960–1969), ואחר כך – חלק מראיון פרובסקי (1969–1991). מרבית החברות הגדולות של נובוגירייבו נמצאים בחלק הדרומי של הראיון. פארק על הפרוספקט הירוק (רו') כנסיית המושיע (רו') בניין הנהלת ראיון נובוגירייבו שבו גם ממוקמת הנהלת ראיון פרובו תחנת רכבת תחתית " נובוגירייבו" מדיה וקבצים בנושא נובוגירייבו בוויקישיתוף אתר האינטרנט הרשמי של נובוגירייבו (ברוסית) ערך זה הוא קצרמר בנושא מוסקבה. אתם מוזמנים לתרום לוויקיפדיה ולהרחיב אותו.
נובוקוסינו

נובוקוסינו (ברוסית: Новокосино) הוא ראיון של המחוז המזרחי של העיר הפדרלית מוסקבה, שברוסיה. שטח המחוז הוא 3.60 קמ"ר ואוכלוסייתו מונה 108,204 תושבים (2020). בשנת 1986, לאחר שקוסינו הפך לחלק ממוסקבה, החלה בנייה בראיון חדש, נובוקוסינו. לצד גידול בבנייני מגורים, אוכלוסיית הראיון גדלה גם היא. ב-30 באוגוסט 2012 נפתחה תחנת המטרו נובוקוסינו בראיון. הנשיא ולדימיר פוטין וראש העיר סרגיי סוביאנין נכחו בטקס הפתיחה. בית ספר מוזיקה לילדים על שם יוזף היידן אגם נובוקוסינו בית העלמין ניקולו-ארכנגלסקויה תחנת המטרו נובוקוסינו מדיה וקבצים בנושא נובוקוסינו בוויקישיתוף אתר האינטרנט הרשמי של נובוקוסינו (ברוסית) http://kremlin.ru/events/president/news/16325/videos ערך זה הוא קצרמר בנושא מוסקבה. אתם מוזמנים לתרום לוויקיפדיה ולהרחיב אותו.
טיי לונגלי

טיי לונגלי (באנגלית: Ty Longley; ‏4 בספטמבר 1971 – 20 בפברואר 2003) היה גיטריסט וסולן אמריקאי. לונגלי נולד בשרון (אנ'), פנסילבניה, וסיים את לימודיו בבית הספר התיכון ברוקפילד, אוהיו. בשנת 2000 הצטרף ללהקה "Great White", ניגן ב-"The Bullet Boys" ובלהקה "Samantha 7", וניגן בפרויקט הסולו של ניק מנזה. לונגלי שימש גם כנגן אולפן עבור אמנים רבים, כולל ננסי סינטרה והופיע ללא קרדיט בעבודות מוזיקה רבות. לונגלי נפטר בשריפה של תחנת מועדון הלילה (The Station nightclub) ב-20 בפברואר 2003, שגבתה את חייהם של 100 איש. הוא היה חבר הלהקה היחיד שמת בשריפה. לונגלי הותיר אחריו את היידי (פרלטה) לונגלי, שהייתה בהריון 3 חודשים עם ילדם הראשון של הזוג. בנם אייסי טיי כריסטופר לונגלי נולד ב-12 באוגוסט 2003. בנו אייסי הוא גם מוזיקאי הפועל בעיקר כמתופף, ומנהל צדקה לילדים מאושפזים לזכר אביו. בשנת 2013 קראו הצלב האדום האמריקאי שיקגו את אייסי כגיבור השומרוני הטוב שלהם ו"שיקגו טריביון" קרא לאייסי אחד הסיפורים מעוררי ההשראה ביותר שלהם לשנת 2012. טיי לונגלי, באתר MusicBrainz (באנגלית) טיי לונגלי, באתר "Find a Grave" (באנגלית) Grossberg, Josh (24 בפברואר 2003). "Great White Guitarist Declared Dead". E! Online. {{cite news}}: (עזרה) Mervis, Scott (25 במרץ 2005). "After the fire: Great White, survivors live with the horror of Rhode Island tragedy". Pittsburgh Post-Gazette. {{cite news}}: (עזרה) "The Great White Nightclub Fire: Ten Years Later". Rolling Stone. נבדק ב-2017-09-25. ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "טיי לונגלי".
צ'ארלס פוסטר

צ'ארלס ויליאם פוסטר הבן (באנגלית: .Charles William Foster Jr;‏ 12 באפריל 1828 – 9 בינואר 1904) היה פוליטיקאי אמריקאי, איש המפלגה הרפובליקנית מאוהיו. פוסטר היה מושל אוהיו ה-35 ובהמשך מזכיר האוצר של ארצות הברית בממשלו של הנשיא בנג'מין הריסון. צ'ארלס פוסטר נולד ליד טיפין, אוהיו וגדל במחוז סנקה בעיירה שב-1854 התמזגה עם העיירה ריסדון הסמוכה ושמהן הוקמה העיר פוסטריה על שמו של צ'ארלס ויליאם פוסטר האב, אביו של צ'ארלס פוסטר. צ'ארלס פוסטר הבן נבחר ב-1870 לבית הנבחרים של ארצות הברית וכיהן בו בשנים 1871–1879. הוא הובס במערכת הבחירות של 1878, אך נבחר באותה שנה כמושל אוהיו, תפקיד בו כיהן שתי תקופות כהונה של שנתיים כל אחת בשנים 1880–1884. ב-1890 ניסה פוסטר להיבחר שוב לבית הנבחרים, אך ללא הצלחה. שנה לאחר מכן מינה אותו הנשיא בנג'מין הריסון כמזכיר האוצר של ארצות הברית לאחר מותו של המזכיר הקודם ויליאם וינדום. בתפקיד זה כיהן פוסטר עד תום נשיאותו של הריסון במרץ 1893. בנובמבר 1853 נשא פוסטר לאישה את אן מ. אולמסטד מפרימונט, אוהיו ולשניים נולדו שתי בנות. בינואר 1904 תכנן פוסטר להגיע לטקס ההשבעה של המושל מיירון הריק. בדרכו הוא עצר ללינת לילה בביתו של ידידו הוותיק, גנרל וורן קייפר בספרינגפילד. צ'ארלס פוסטר נפטר ביום המחרת, ה-9 בינואר 1904, בביתו של קייפר. מדיה וקבצים בנושא צ'ארלס פוסטר בוויקישיתוף צ'ארלס פוסטר באתר מחלקת האוצר של ארצות הברית (באנגלית) צ'ארלס פוסטר באתר אגודת המושלים הלאומית (באנגלית) צ'ארלס פוסטר, באתר המדריך הביוגרפי של הקונגרס של ארצות הברית (באנגלית) צ'ארלס פוסטר באתר Political Graveyard (באנגלית) צ'ארלס פוסטר, באתר "Find a Grave" (באנגלית) A centennial biographical history of Seneca County, Ohio. Chicago: Lewis Publishing Company. 1902, p. 184.